2. ΑΠΟΦΑΣΙΣ ΥΠΟΥΡΓΩΝ ΣΥΝΤΟΝΙΣΜΟΥ ΔΙΚΑΙΟΣΥΝΗΣ ΚΑΙ ΟΙΚΟΝΟΜΙΚΩΝ Αριθ. 108811 της 12/17 Οκτ. 1961 (ΦΕΚ Β΄ 369) Περί αναπροσαρμογής των εισφορών υπέρ του κλάδου επικουρικής ασφαλίσεως των Δικηγόρων. Έχοντες υπ’ όψει το άρθρ. 30 παρ. 2 εδάφ. α΄ του Ν.Δ. 4114/1960 και ως της από 12 Οκτ. 1961 σύμφωνον γνωμοδότησιν του Διοικητικού Συμβουλίου του Ταμείου Νομικών ως τούτο συντίθεται δια την διαχείρισιν του ειδικού Ταμείου επικουρικής ασφαλίσεως Δικηγόρων, αποφασίζομεν: Από 1 Ιαν. 1962 αι υπό των εν ενεργεία Δικηγόρων καταβαλλόμεναι και υπό του εδαφ. α΄ της παρ. 2 του άρθρ. 30 του Ν.Δ. 4114/60 προβλεπόμεναι ειδικαί άμεσοι εισφοραί υπέρ του κλάδου Επικουρικής ασφαλίσεως αναπροσαρμόζονται και ορίζονται εις τα εν άρθρ. 10 παρ. 1 εδάφ. ι΄, ιβ΄, ιγ΄, ιδ΄ και κβ΄ του Ν.Δ. 4114/1960 οριζόμενα κατά περίπτωσιν ποσά. Το εν άρθρ. 30 παρ. 2 εδάφ. α΄ οριζόμενον ποσόν διατηρείται ως ελάχιστον όριον μηνιαίας εισφοράς του ησφαλισμένου. 39.Γ.ζ.2 Κλάδος Επικουρικής Ασφαλίσεως Δικηγόρων (Κ.Ε.Α.Δ.) 